ബാറിനെതിരെ സ്ത്രീകള് ബാര് ആവശ്യപ്പെട്ട് പുരുഷന്മാരും മംഗളൂരു: ചിക്കമംഗളൂരുവിലെ കടൂര് താലൂക്കിലെ അഞ്ചേ ചോമനഹള്ളിയിലും സമീപ പ്രദേശങ്ങളിലുമുള്ള ഗ്രാമവാസികളായ സ്ത്രീകള് തങ്ങളുടെ ഗ്രാമത്തില് ബാര് തുറക്കരുതെന്ന് ആവശ്യപ്പെട്ട് എക്സൈസ് ഓഫിസിന് മുന്നില് പ്രതിഷേധിച്ചു. അതേസമയം ഇതേ ഗ്രാമത്തിലെ പുരുഷന്മാര് ബാര് ആവശ്യപ്പെട്ട് രംഗത്തുവന്നിട്ടുണ്ട്.അഞ്ചേചോമനഹള്ളിയിലും സമീപ പ്രദേശങ്ങളിലും വിവിധ കൂലിതൊഴിലില് ഏര്പ്പെടുന്ന ആളുകള് വലിയ തോതില് താമസിക്കുന്ന ഗ്രാമമാണ്. നാടോടികളായ ഗോത്രങ്ങളില്പെട്ട ആളുകളും ഇവിടെ കഴിയുന്നുണ്ട്.ഈ പ്രദേശത്തെ സ്ത്രീകള് പറയുന്നത് അവരുടെ ഭര്ത്താക്കന്മാരില് ഭൂരിഭാഗം പേരും മദ്യം കഴിക്കുന്നവരാെണന്നും മദ്യലഹരിയില് വീട്ടില് വന്ന് പ്രശ്നങ്ങള് ഉണ്ടാകാറുണ്ടെന്നും അതിനാല് തങ്ങളുടെ ഗ്രാമത്തില് ഒരു മദ്യശാല തുറക്കരുതെന്നുമാണ്. എന്നാല്, മറുവശത്ത് പുരുഷന്മാര് ദിവസം മുഴുവന് കഠിനാധ്വാനം ചെയ്യുന്നതിനാല് വൈകുന്നേരങ്ങളില് മദ്യം ആവശ്യമാണെന്നും നിലവില് ഏറ്റവും അടുത്തുള്ള ബാര് ഗ്രാമത്തില് നിന്ന് 10 കിലോമീറ്റര് അകലെയാണ്, ദിവസം മുഴുവന് ജോലി ചെയ്തശേഷം ഇത്രയും ദൂരെയുള്ള ബാറുകളില് പോകാന് കഴിയില്ലെന്നാണ് പുരുഷന്മാര് പറയുന്നുത്. രണ്ട് വിഭാഗവും അവരുടെ അഭ്യര്ഥനകളുമായി ഡെപ്യൂട്ടി കമീഷണര്ക്ക് അപേക്ഷ സമര്പ്പിച്ചിട്ടുണ്ട്. ഒരു മദ്യശാല പൂട്ടുന്നതിനോ തുറക്കുന്നതിനോ ഉള്ള അന്തിമ അധികാരം ഡെപ്യൂട്ടി കമീഷണര്ക്ക് ആയതിനാല് എക്സൈസ് വകുപ്പ് ഇക്കാര്യത്തില് നിഷ്പക്ഷത പാലിക്കുകയാണ്.